দামেস্ক

**দামেস্ক** ( ,  ; ) সিরিয়ার রাজধানী ও বৃহত্তম শহর। এটি বিশ্বের প্রাচীনতম রাজধানী এবং কারও মতে ইসলামের চতুর্থ পবিত্রতম শহর। সিরিয়ায় এটি কথ্যভাষায় আশ-শাম (الشَّام) নামে পরিচিত এবং কাব্যিকভাবে “জুঁই ফুলের শহর” (مَدِيْنَةُ الْيَاسْمِينِ, মাদীনাত আল-ইয়াসমীন) নামে খ্যাত। দামেস্কাস লেভান্ট ও আরব বিশ্বের একটি গুরুত্বপূর্ণ সাংস্কৃতিক কেন্দ্র।

সিরিয়ার দক্ষিণ-পশ্চিম অংশে অবস্থিত দামেস্কাস একটি বৃহৎ মহানগর এলাকার কেন্দ্র। এটি অ্যান্টি-লেবানন পর্বতমালার পূর্ব দিকের পাহাড়ের পাদদেশে, ভূমধ্যসাগরের পূর্ব উপকূল থেকে প্রায় ৮০ কিমি ভেতরে এবং সমুদ্রপৃষ্ঠ থেকে প্রায় ৬৮০ মিটার উঁচু একটি মালভূমিতে অবস্থিত। বর্ষার ছায়াপাত প্রভাবে এখানে শুষ্ক জলবায়ু বিরাজ করে। বারাদা নদী দামেস্কাসের মধ্য দিয়ে প্রবাহিত হয়েছে।

দামেস্কাস পৃথিবীর প্রাচীনতম ক্রমাগত বসতিপূর্ণ শহরগুলোর একটি। খ্রিস্টপূর্ব তৃতীয় সহস্রাব্দে এখানে প্রথম বসতি স্থাপন করা হয়। ৬৬১ খ্রিস্টাব্দে এটি উমাইয়া খিলাফতের রাজধানী হিসেবে নির্বাচিত হয় এবং ৭৫০ সাল পর্যন্ত রাজধানী ছিল। পরবর্তীতে আব্বাসীয়রা বিজয়ী হলে ইসলামী শাসনের কেন্দ্র বাগদাদে স্থানান্তরিত হয়। আব্বাসীয় যুগে দামেস্কাসের গুরুত্ব কমতে থাকে, তবে আয়ুবীয় ও মামলুক আমলে আবার তা উল্লেখযোগ্যভাবে বৃদ্ধি পায়।

বর্তমানে দামেস্কাস সিরিয়ার কেন্দ্রীয় সরকারের আসন। সেপ্টেম্বর ২০১৯ পর্যন্ত, সিরিয়ার গৃহযুদ্ধের আট বছর পর, গ্লোবাল লিভেবিলিটি র‍্যাঙ্কিংয়ে ১৪০টি বৈশ্বিক শহরের মধ্যে দামেস্কাসকে সবচেয়ে বসবাস-অযোগ্য শহর হিসেবে ঘোষণা করা হয়। জুন ২০২৩ সালে একই সূচকে ১৭৩টি শহরের মধ্যে এটিকে সবচেয়ে বসবাস-অযোগ্য হিসেবে চিহ্নিত করা হয়। ২০১৭ সালে দামেস্কাসে যুদ্ধ-পরবর্তী পুনর্গঠনের প্রতীক হিসেবে দুটি নতুন আবাসিক এলাকার প্রকল্প শুরু হয়— মারোতা সিটি ও বাসিল্লিয়া সিটি।

## নামের উৎপত্তি
খ্রীষ্ঠপূর্ব ১৫ শতকে থুতমোস তৃতীয় এর ভৌগোলিক তালিকায় দামেস্কের নাম অন্তর্ভূক্ত হয়। এর প্রাচীন নাম ṯmśq এর উৎপত্তি সম্পর্কে জানা যায় নি। প্রাচীনকাল থেকে এই শহরটিকে বিভিন্ন ভাষায় বিভিন্ন ভাবে নামকরণ করা হয়েছে , যেমন আক্কাদীয় ভাষায় এটির নাম Imerišú (𒀲𒋙) , মিশরীয় ভাষায় যেটি ṯmśq (𓍘𓄟𓊃𓈎𓅱) , প্রাচীন আরমাইক ভাষায় Damašq (𐡃𐡌𐡔𐡒‎) এবং বাইবেলের হিব্রুতে Damméseq (דַּמֶּשֶׂק) নামে প্রকাশ পেয়েছে । খ্রীষ্ঠপূর্ব ১৪ শতকে আমর্না অক্ষরে এর বেশ কয়েক আক্কাদীয় বানান পাওয়া যায়, যেগুলো হলো Dimasqa (𒁲𒈦𒋡), Dimašqì (𒁲𒈦𒀸𒄀), এবং Dimašqa (𒁲𒈦𒀸𒋡).

এই ভাষার আরমাইক বানানগুলো সম্ভবত রুট ড.  থেকে প্রভাবিত হয়েছে , যার অর্থ হচ্ছে বাস করা । এই ভাবেই এই ভাষার ইংরেজি এবং লাতিন নাম হলো দামেস্ক যা গ্রিক শব্দ Δαμασκός থেকে এসেছে এবং সিরীয় শব্দ Darmsûq (ܕܪܡܣܘܩ) থেকে উদ্ভূত হয়েছে ,যার অর্থ একটি ভাল জলযুক্ত জমি ।

আরবিতে এই শহরটিকে দিমাশক (دمشق Dimašq) নামে ডাকা হয় । এই শহরটিকে সিরিয়ার দামেস্কে, তুরস্কে এবং আরবের প্রতিবেশী দেশগুলোতে আশ-শাম নামে পরিচিতি লাভ করেছে। আস-সাম শব্দটি সিরিয়া এবং লেভান্ট  এর কাছে আরবি হওয়ার কারণে তারা এটির নাম দেন বিলাদ-আস-সাম(بلاد الشام) বা লেভান্টের দেশ । এই শহরটিকে বাম হাতের দেশ অথবা উত্তরের দেশ বলা হয় , তাদের পূর্ব দিক হিজাজ এবং সুর্যদয়ের দিকে অভিমূখী হলে উত্তর দিক হবে বাম পাশে । এটি ইয়েমেনের নামের সাথে বৈপরীত্য , ইয়েমেনের নাম আল ইয়েমেন (اَلْيَمَن al-Yaman) যার অর্থ ডানদিকে বা দক্ষিণ দিকের দেশ।

## ভৌগোলিক অবস্থান

দামেস্ক সমুদ্রপৃষ্ঠ থেকে ৬৮০ মিটার (২,২৩০ ফুট) উপরে এবং ভূমধ্যসাগর থেকে প্রায় ৮০ কিমি (৫০ মাইল) অভ্যন্তরীণ মালভূমিতে একটি কৌশলগত জায়গায় তৈরি করা হয়েছে,লেবানন অন্তর্দেশীয় পর্বতে এটির অবস্থান এবং বারাদা নদীই এই শহরের পানির সরবরাহ করার মূল উৎস এবং এখানে একটি ক্রোস বাণিজ্য রাস্তা রয়েছে, উত্তর-দক্ষিণের রাস্তাটি মিশরকে এশিয়া মাইনরের সাথে সংযুক্ত করে এবং পূর্ব-পশ্চিম ক্রস-মরুভূমির পথ লেবাননকে ইউফ্রেটিস নদীর উপত্যকার সাথে সংযুক্ত করেছে। লেবানন বিরধী পর্বতমালাটি সিরিয়া এবং লেবাননের মধ্যে সীমান্ত তৈরি করেছে। এখানে ১০,০০০ ফুট (২,০০০ মিটার) এরও বেশি উচু চূড়া রয়েছে,যা ভূমধ্যসাগর থেকে বৃষ্টিপাত বন্ধ করে দেয়, তাই দামেস্ক অঞ্চলটি কখনও কখনও খরার শিকার হয়। প্রাচীনকালে এটি বরদা নদী দ্বারা প্রশমিত হয়েছিল, যা তুষার গলে যাওয়া পাহাড়ি স্রোত থেকে উদ্ভূত হয়েছিল।  দামেস্ক সেচযুক্ত কৃষিভূমি ঘৌটা দ্বারা বেষ্টিত, যেখানে প্রাচীনকাল থেকে অনেক শাকসবজি এবং ফল চাষ করা হতো। রোমান সিরিয়ার মানচিত্রের লিকে লক্ষ্য করলে বোঝা যা যে বারাদা নদী দামেস্কের পূর্বে অবস্থিত কিছু  হ্রদে শুকিয়ে যাওয়ার কারণ। বর্তমানে এটিকে বলা হয় বহিরা আতয়বা বা দ্বিধাগ্রস্ত হ্রদ কারণ বছরের পর বছর তীব্র খরার মধ্যেও এর অস্তিত্ব নেই।

বর্তমানে শহরের আয়তন ১০৫ বর্গ কি.মি (৪১ বর্গ মাইল), যার মধ্যে ৭৭ বর্গ কি.মি (২০ বর্গ মাইল) শহুরের অংশ এবং জাবাল কাসিউন বাকি অংশ দখল করে আছে।

থাম্ব|বারাদা নদীর পাশে ফোর সিজন হোটেল

দামেস্কের পুরানো শহরটি  প্রাচীর দ্বারা বেষ্টিত এবং বারাদা নদীর দক্ষিণ তীরে এটি অবস্থিত যা প্রায় শুষ্ক ।দক্ষিণ-পূর্ব, উত্তর এবং উত্তর-পূর্বের এলাকাটি শহরতলি দ্বারা বেষ্টিত যার ইতিহাস মধ্যযুগ পর্যন্ত প্রসারিত, এর দক্ষিণ-পশ্চিমে রয়েছে মিদান, উত্তর এবং উত্তর-পশ্চিমে সরৌজা এবং ইমারা।এর আশেপাশের এলাকাগুলি মূলত ধর্মীয় ব্যক্তিত্বদের সমাধির জন্য ব্যবহার করা হয় এবং শহরের বাইরের রাস্তাগুলি এখানেই রয়েছে। ১৯ শতকে শহরটিকে উপেক্ষা করে জাবালে কাশিয়ুনের ঢালে কিছু গ্রাম প্রতিষ্ঠিত হয় । মধ্যযুগীয় আন্দালুসিয়ান শেখ এবং দার্শনিক ইবনে আরাবির মাজারকে কেন্দ্র করে আল-সালিহিয়াহ পাড়ার অবস্থান। এই নতুন এলাকাগুলি প্রাথমিকভাবে কুর্দি সৈন্যরা এবং অটোমান সাম্রাজ্যের ইউরোপীয় অঞ্চল থেকে আসা মুসলিম শরণার্থীদের দ্বারা বসতি স্থাপন গড়ে উঠেছিলো,যা খ্রিস্টান শাসনের অধীনে পড়েছিল। তাই তারা আল-আকরাদ (কুর্দি) এবং আল-মুহাজিরিন (অভিবাসী) নামে পরিচিত ছিল। তারা পুরানো শহরের ২ থেকে ২ কিলোমিটার উত্তরে অবস্থান করে।

১৯ শতকের শেষের দিক থেকে, পুরানো শহরের পশ্চিমেএবং বারাদাকে ঘিরে  আল-মারজেহ বা "মেডো" নামে পরিচিত এলাকাকে কেন্দ্র করে  একটি আধুনিক প্রশাসনিক ও বাণিজ্যিক কেন্দ্র গড়ে উঠতে শুরু করে। দামেস্কের কেন্দ্রীয় স্কোয়ারের নাম আল-মারজেহ হয়ে ওঠে, যার মধ্যে সিটি হলও ছিল। বিচারের আদালত, ডাকঘর এবং রেলওয়ে স্টেশনগুলি দক্ষিণে সামান্য উঁচু জমিতে প্রতিষ্ঠিতথয়েছিল। আল-মারজেহ এবং আল-সালিহিয়ার মধ্যবর্তী রাস্তায় একটি ইউরোপীয় আবাসিক কোয়ার্টার তৈরি শুরু হয়। নতুন শহরের বাণিজ্যিক ও প্রশাসনিক কেন্দ্র ধীরে ধীরে এই এলাকার উত্তর দিকে সরে গেছে।

২০ শতকের দিকে বারাদা নদীর উত্তর দিকে নতুন এক শহরতলীর উদ্ভভ হয় । ১৯৫৬ সাল থেকে ১৯৫৭ সাল পর্যন্ত ফিলিস্তিনের হাজার হাজার আশ্রয়ার্থীদের জন্য দামেস্কের জেলা ইয়ারমুকে আশ্রয়ের ব্যবস্থা করা হয়। নগর পরিকল্পনাকারীরা যতদূর সম্ভব ঘৌতাকে সংরক্ষণ করতে পেরেছিলেন। তবে  ২০ শতকের শেষের দিকে উন্নয়নের কিছু প্রধান ক্ষেত্র ছিল উত্তরে, পশ্চিম মেজেহ পাড়ায় এবং সম্প্রতি উত্তর-পশ্চিমে ডুমারের বারাদা উপত্যকা বরাবর। উত্তর-পূর্বে বারজেহ পাহাড়ের ঢাল।  প্রধান শহরের দক্ষিণে কিছু দরিদ্র এলাকা,সরকারী অনুমোদন ছাড়াই নির্মিত হয়েছে

দামেস্ক  শহরটি একটি মরূদ্যান দ্বারা বেষ্টিত ছিল, ঘৌতা অঞ্চল (আরবি: الغوطة, রোমানাইজড: al-ġūṭä), বারাদা নদী দ্বারা জলাবদ্ধ। বারাদা উপত্যকার পশ্চিমে ফিজেহ ঝরনা রয়েছে যা  শহরটিকে পানীয় জল সরবরাহ করতে ব্যবহৃত হয় এবং পশ্চিমে জলের উত্সগুলো পানি সরবরাহকারীদের দ্বারা নিয়ত্রিত । নগরীতে আবাসন ও শিল্পের দ্রুত প্রসারের সাথে বারাদা নদীর প্রবাহ কমে গেছে এবং প্রায় শুকিয়েই গেছে। ছোট জলাশয়গুলি শহরের ব্যবহৃত রাস্তা, শিল্প কারখানা এবং পয়ঃনিষ্কাশনের ফলে দূষিত হচ্ছে।

## জলবায়ু

লেবানন-বিরধী পর্বতমালাগুলো বৃষ্টির পানি দামেস্কে আসতে দেয় না এবং সমুদ্রের প্রবল স্রোতের কারণে কোপেন-গিগার প্রণালীতে দামেস্কের জলবায়ু  শীতল এবং শুষ্ক । গ্রীষ্মকাল সবচেয়ে বেশী স্থায়ী হয় এবং এসময় অনেক গরম ও শুস্ক হয়। শীতকাল কম স্থায়ী হয় এবং খুবই শীতল ,মাঝে মাঝে বৃষ্টি হয় । আর তুষারপাত বিরল। শরৎকাল অনেক সংক্ষিপ্ত এবং মৃদু ।  এখানে কোন বসন্তকাল নেই, এছাড়া তাপমাত্রা হঠাৎ পরিবর্তন হয় । অক্টোবর থেকে মে পর্যন্ত বার্ষিক বৃষ্টিপাত প্রায় ১৩০ মিলি মিটার (৫ইঞ্চি) হয়।




 দামেস্কের জলবায়ু পরিবর্তন 

মাস

জানুয়ারী

ফেব্রুয়ারী

মার্চ

 এপ্রিল

মে

জুন

জুলাই

 আগস্ট

সেপ্টেম্বর

 অক্টোবর

 নভেম্বর

 ডিসেম্বর

বছর


সর্বোচ্চ তাপমাত্রা °C (°F)

24.0(75.2)

29.0(84.2)

34.4(93.9)

38.4(101.1)

41.0(105.8)

44.8(112.6)

46.0(114.8)

44.6(112.3)

42.0(107.6)

37.8(100.0)

31.0(87.8)

25.1(77.2)

46.0(114.8)


গড় সর্বোচ্চ °C (°F)

12.9(55.2)

15.1(59.2)

20.0(68.0)

25.1(77.2)

30.7(87.3)

35.1(95.2)

37.6(99.7)

37.4(99.3)

34.3(93.7)

28.8(83.8)

20.5(68.9)

14.7(58.5)

26.0(78.8)


দৈনিক গড় °C (°F)

6.5(43.7)

8.2(46.8)

12.1(53.8)

16.6(61.9)

21.7(71.1)

25.6(78.1)

27.8(82.0)

27.6(81.7)

24.7(76.5)

19.8(67.6)

12.5(54.5)

7.8(46.0)

17.6(63.6)


গড় কম °C (°F)

1.2(34.2)

2.3(36.1)

5.0(41.0)

8.3(46.9)

12.4(54.3)

16.0(60.8)

18.8(65.8)

18.7(65.7)

15.4(59.7)

11.4(52.5)

5.6(42.1)

2.3(36.1)

9.8(49.6)


রেকর্ড কম °C (°F)

−12.2(10.0)

−12(10)

−8(18)

−7.5(18.5)

0.6(33.1)

4.5(40.1)

9.0(48.2)

8.6(47.5)

2.1(35.8)

−3.0(26.6)

−8(18)

−10.2(13.6)

−12.2(10.0)


গড় বৃষ্টিপাত মিমি(ইঞ্চি)

25(1.0)

26(1.0)

20(0.8)

7(0.3)

4(0.2)

1(0.0)

0(0)

0(0)

0(0)

6(0.2)

21(0.8)

21(0.8)

131(5.1)


গড় বৃষ্টিপাতের দিন

8

8

6

3

2

0.1

0.1

0.1

0.2

3

5

7

42.5


গড় তুষারময় দিন

1

1

0.1

0

0

0

0

0

0

0

0

0.2

2.3


গড় আপেক্ষিক আর্দ্রতা (%)

76

69

59

50

43

41

44

48

47

52

63

75

56


মাসিক সূর্যালোক ঘন্টা

164.3

182.0

226.3

249.0

322.4

357.0

365.8

353.4

306.0

266.6

207.0

164.3

3,164.1


দৈনিক সূর্যালোক ঘন্টা

5.3

6.5

7.3

8.3

10.4

11.9

11.8

11.4

10.2

8.6

6.9

5.3

8.5


তথ্য ১: Pogoda.ru.net


তথ্য ২: NOAA (sunshine hours, 1961–1990)



## ইতিহাস

### প্রথম বসবাস
দামেস্কের উপশহরে কার্বন ১৪ ডেটিং থেকে জানা যায় যে জায়গাটিতে সম্ভবত খ্রিস্টপূর্ব ৬৩০০ সালের কাছাকাছি সপ্তম সহস্রাব্দের দ্বিতীয়ার্ধ থেকে বসবাস করা হয়েছে।  ৯০০০ খ্রিস্টপূর্বাব্দের বৃহত্তর বারাদা অববাহিকায় বসতি স্থাপনের প্রমাণ বিদ্যমান, যদিও খ্রিস্টপূর্ব দ্বিতীয় সহস্রাব্দ পর্যন্ত দামেস্কের প্রাচীরের মধ্যে কোনো বড় মাপের বসতি ছিল না।

বিষয়শ্রেণী:বিপদাপন্ন বিশ্ব ঐতিহ্যবাহী স্থান
বিষয়শ্রেণী:উসমানীয় স্থাপত্য
বিষয়শ্রেণী:খিলাফতের রাজধানী
বিষয়শ্রেণী:এশিয়ার রাজধানী
বিষয়শ্রেণী:সিরিয়ার শহর
বিষয়শ্রেণী:উদ্ধৃতি শৈলীতে রুশ ভাষার উৎস (ru)
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
বিষয়শ্রেণী:আরবি ভাষার বহিঃসংযোগ থাকা নিবন্ধ
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:দামেস্ক
বিষয়শ্রেণী:পূর্ব-ভূমধ্যসাগরীয় অঞ্চল
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:নূতন নিয়মের নগর
বিষয়শ্রেণী:খ্রিস্টপূর্ব ৭ম সহস্রাব্দে প্রতিষ্ঠিত জনবহুল স্থান